एर्नाकुलम लॉ कॉलेज से ग्रेजुएशन किया, वकालत के लिए बार काउंसिल में इनरोल्मेंट कराया
Who Is Kerala Transgender Woman Lawyer Padma Lakshmi? Everything You Need to Know केरल में पद्मा लक्ष्मी को पहली ट्रांसजेंडर महिला वकील के रूप में नियुक्त किया है। वह 1500 से ज्यादा ग्रेजुएट में से एक हैं, जिन्होंने रविवार को आयोजित नॉमिनेशन सेरेमनी में राज्य की बार काउंसिल में अपना नाम इनरोल्मेंट कराया
केरल स्टेट बार काउंसिल में पद्मा लक्ष्मी को पहली ट्रांसजेंडर महिला वकील के रूप में चुना गया है। वह 1500 से ज्यादा ग्रेजुएट में से एक हैं, जिन्होंने रविवार को आयोजित नॉमिनेशन सेरेमनी में राज्य की बार काउंसिल में अपना नाम इनरोल्मेंट कराया। इसके बाद पद्मा को प्रैक्टिस करने के लिए सर्टिफिकेट दे दिया गया। पद्मा ने एर्नाकुलम गवर्नमेंट लॉ कॉलेज से ग्रेजुएशन किया हैं।
केरल के कानून मंत्री पी राजीव ने पद्मा के इस उपलब्धि के लिए बधाई दी और उनके करियर में सफलता की कामना की। उन्होंने उम्मीद जताई कि पद्मा की कहानी ट्रांसजेंडर कम्यूनिटी के दूसरे लोगों को भी वकालत करने के लिए इंस्पायर करेगी।
मंत्री बोले- पद्मा में अपना नाम इतिहास में दर्ज किया
केरल के एक और नेता श्री राघव ने कहा कि किसी भी क्षेत्र में पहला स्थान हासिल करना काफी मुश्किल होता है। पद्मा ने अपने लाइफ की सभी मुश्किलों को पार करते हुए यह उपलब्धि हासिल की है। राघव ने कहा कि पद्मा ने इन सब पर काबू पाकर कानूनी इतिहास में अपना नाम दर्ज करवा लिया है।
सत्यश्री शर्मिला बनी देश की पहली ट्रांसजेंडर महिला वकील
इससे पहले 2018 में सत्यश्री शर्मिला को देश की पहली ट्रांसजेंडर महिला वकील के रूप में चुना गया था। 41 साल की सत्यश्री को तमिलनाडु बार काउंसिल ने उन्हें वकील के रूप में नियुक्त किया था। सत्यश्री तमिलनाडु की ही रहने वाली हैं।
उन्होंने बताया था कि उन्हें काफी आलोचना और शोषण का सामना करना पड़ा है। उन्होंने वकालत पढ़ने का डिसिजन इसलिए किया ताकि वह अन्याय के खिलाफ लड़ सकें।
जोयिता मंडल देश की पहली ट्रांसजेंडर जज
देश की पहली ट्रांसजेंडर जज के रूप में जोयिता मंडल का नाम आता है। अक्टूबर 2017 में उन्हें नॉर्थ बंगाल की लोक अदालत में जज के तौर पर नियुक्त किया गया था। ट्रांसजेंडरों के हक के लिए काम करने वाले संगठनों के साथ काम करते वक्त ही वो कानून की पढ़ाई करने के लिए प्रेरित हुई थीं।
भारत की पहली ट्रांसजेंडर पुलिस अफसर
प्रिथिका यशिनी भारत की पहली ट्रांसजेंडर सब-इंस्पेक्टर बनी थीं। वो शुरुआत में 1 अंक से फेल हो गई थीं, लेकिन फिर उन्होंने अपने फिजिकल एग्जाम के मार्क्स को रीचेक करवाया था, जिससे वो पास घोषित की गई थीं।
ट्रांसजेंडर्स से जुड़ी ये खबर भी पढ़ें...
केरल की पहली ट्रांसवुमन डॉक्टर की जीनू से प्रिया बनने की कहानी
इससे पहले केरल को 2018 में पहली ट्रांसवुमन डॉक्टर मिली थी। परिवार के अन्य लोगों की सहमति से जीनू ने 2018 में कोची के रेनाई मेडिसिटी से हॉर्मोन ट्रीटमेंट लिया। उसके बाद पिछले साल उसने सेक्स रिअरैंजमेंट सर्जरी कराई। इस तरह जीनू लड़की बनीं और उसने अपना नाम प्रिया रख लिया। उन्हें केरल की पहली ट्रांसजेंडर डॉक्टर होने का गौरव प्राप्त है। पूरी खबर यहां पढ़ें...
लड़की से लड़का बना ट्रांसजेंडर प्रेग्नेंट, देश में पहला ऐसा केस
केरल के कोझिकोड में एक ट्रांसजेंडर कपल माता-पिता बनने वाला है। पिछले तीन साल से साथ रह रहे जहाद और जिया पावल ने सोशल मीडिया पर बताया कि बच्चा मार्च में जन्म लेगा। जिया ने जहाद के साथ एक फोटो भी शेयर की है। फोटो में जहाद प्रेग्नेंट नजर आ रहे हैं। देश में यह पहला ऐसा मामला है, पुरुष ट्रांसजेंडर एक बच्चे को जन्म देगा। पूरी खबर यहां पढ़ें...